Emîne û Ferît Şenyaşar ê ke 3 ferdê keyeyê înan hetê merdimanê Wekîlê AKPyî Îbrahîm Halîl Yildizî ra kişîyayî 107 rojî yo verê Edlîyeya Riha de nobeta edaletî kenê.  Emîne Şenyaşar semedo ke vizêr bîya nêweş ewro tewra nobete nêbîye.
Keyeyê Şenyaşarî ewro hesabê xo yê twitterî ser o Wezîrê Weşîye Fahrettîn Kova etîket kerd û no mesaj da: ''Verê edlîye de seba ke vengê ma bêro birnayene tim ma rê mudaxele yeno kerdene. Ma xo resna çimdarîya doktorî. Kerêmê xo ra parekerdişê doktorî hîs bikerê û biwanê. Werte de sûcê merdimîye esto. Derheqê serebûtî de kesêk nêtepişîya. Heq, huqûq û edalet hê ça de yê?''
